
DISPUTATIO  MEDICA 


INAUGURALIS 

DE 

ANGINA  PECTORIS. 


JMirum  est,  morbum  quem  symptomata  mo¬ 
lestissima  et  admodum  periculosa  comitari  so- 
lent,  et  cujus  eventus  adeo  infelix  est,  a  medi 
cis  tam  diu  latuisse.  Certum  est,  fere  nullam 
esse  de  ea  notitiam  accuratam,  usque  ad  tem¬ 
pus  nuperi  accuratissimi  justique  celebrati  viri 
Hebekden  receptam  fuisse.  Magnopere  eluxit 
haec  res  ejus  ab  obitu,  eorum  operibus  qui  in 
hac  investigatione  eum  secuti  sunt. 

DE  ANGINA  PECTORIS. 


Diversorum  auctorum  singuli  suas  definitio¬ 
nes  reddiderunt.  Dr  Parry,  qui  de  hoc  mor¬ 
bo  multa  egregia  protulit,  sequentem  proposuit 
definitionem,  quam  anteponimus  :  “  A  corporis 
motu  inter  ambulandum  saepe  oriens  ;  praeeun- 
te  angustia,  vel  dolore  pectoris  notabili ;  per 
mammam  sinistram  praecipue  porrecto  5  sine 
cordis  palpitatione 

Hoc  morbo  disserendo,  primo  indicia  consi- 
derabimus  quae  non  continua  sunt,  sed  quae,  pri¬ 
mis  morbi  temporibus,  semper  per  aliquam  cau¬ 
sam  evidentem  inducuntur.  Interdum  morbi 

\ 

impetum  praecedunt  varia  indicia ;  qualia  ver¬ 
tigo,  dyspnoea,  anxietas,  rubor  faciei,  et  tinni¬ 
tus  aurium.  Interdum  etiam  aegrotus,  nullis 
signis  praegressis  quibus  eventus  ejus  praevi¬ 
deri  possit,  dolore  pungenti  et  sensu  constric¬ 
tionis  thoracis  in  aliqua  parte  afficitur.  Angor 
plerumque  in  parte  ima  ossis  sterni,  nonnun- 
quam  etiam  ejus  media  supremave,  sed  ad  si¬ 
nistrum  latus  inclinans,  unde  ad  sinistram  mam- 


*  Parry  de  Syncope  Anginosa. 

Hiam  pertinet,  et  inde  ad  brachium  sinistrum 
usque  ad  insertionem  bicipitis  musculi,  ubi  ple¬ 
rumque  cessat ;  interdum  tamen  utraque  bra- 

> 

chia  aggreditur,  ad  extremosque  digitos  tendit. 
Quum  dolor  partem  mediastini  inferiorem  in¬ 
vadit,  sensum  quasi  sterni  ad  spinam  retracti 
reddit. 

Dr  Wall  notat*,  plerisque,  si  non  in  omni¬ 
bus  aegrotis  in  hoc  morbo  quibus  medicinam 
adhibuit,  dolorem  sub  sterno  semper  utrinque 
extendisse  oblique  per  pectus,  eadem  via  ac 
musculi  pectorales  ;  alterumque  vel  utraque 
brachia  affecisse  parte  in  ipsa,  qua  in  os  humeri 
inseritur  musculus.  Aliorum  medicorum  tamen 
experientia  probat,  dolorem  in  brachio  sinistro 
saepius  quam  in  dextro  adesse. 

Dr  Gregory  in  suis  praelectionibus  exem¬ 
plum  narrat,  in  quo  dolor  in  brachio  sinistro 
ortus  est,  et  oblique  per  pectus  extendit. 


*  Medical  Transactions,  vol.  iii,  p.  13. 

Interdum  dolor  omnino  abest,  unde  plane 
percipi  potest,  dolorem  brachii  non  habendum 
esse  hujus  morbi  signum  pathognomonicum.  A 
Doctore  Parry  *  quidem  observatum  est  for¬ 
tasse  huic  morbo  non  magis  necessarium  esse 
quam  dolorem  ad  brachii  dextri  partem  supre¬ 
mam  in  jecinoris  inflammatione. 

Dicitur  interdum  brachium  affectum  rubes- 

* 

cere,  et  tactu  dolere.  Simul  cum  hoc  anxie¬ 
tatis  sensus  ingratissimus  sentitur  ;  et  si  morbi 
impetus  ambulando  inducatur,  aegrotus  instan¬ 
tem  mortem  timens,  statim  subsistere  cogitur; 
et  quam  primum  gradum  cohibeat,  totus  an¬ 
gor  momento  conquiescit  ;  quanquam  nobis 
dictum  est  de  uno  homine,  qui  ausus  in  am¬ 
bulando  perseverare,  dolorem  decessisse  sensit 
post  se  affecerat  a  sex  ad  decem  minuta  t. 

Adsunt  interdum  palpitationes  quam  maxime 


*  De  Syncope  Anginosa. 
f  Wall.  Med.  Trans,  vol.  iii,  p.  15. 

violentae  et  quae  dyspnoea  comitantur  #  ;  sed 
hae  a  Doctore  Parry  t  habentur  indicia  adven¬ 
titia,  et  igitur  in  sua  definitione  eas  omisit ;  no¬ 
tat  spiritum  tam  liberum  esse  ut  aegroti  per 
morbi  impetum  plene  inspirant  quam  facillime, 
et  interdum  videntur  suspirii  esse  cupidi,  et  an¬ 
helitus  sui  retinendi.  Siquidem  Dr  Parry  cor¬ 
dis  motum  violentem  agnosceret ;  id  sane  sen¬ 
tentiae  ejus  de  morbi  natura  parum  congrue¬ 
ret.  Exempla  sunt  tamen  in  quibus  tales  mo¬ 
tus  irregulares  quam  optime  manifesti  fuere  t, 
et  non  est  nostrum  eorum  quibus  narrantur  fi¬ 
dem  dubitare  ;  et  certe  quamvis  non  necessario 
paroxysmum  comitantur,  attentionem  meren¬ 
tur. 

Pulsus  maxime  varius  est :  per  morbi  impe¬ 
tum,  qui  initio  fit,  saepe  haudquaquam  muta¬ 
tur  ||  ;  sed  cum  morbus  per  aliquod  tempus  du- 

*  Med.  Trans,  vol.  iii,  p.  3. 
f  De  Syncope  Anginosa. 

|  Med.  Trans,  voi.  ii,  p.  65. 
y  Blackhall  on  Dropsies,  &c.  p.  370. 

Thomas  Med.  Pract.  p.  340. 

ravit,  tam  tenuem  tremulumque  eum  saepe  in¬ 
venimus,  ut  numerari  vix,  aut  ne  vix  quidem 
possit*;  et  in  Domini  Joannis  Hunter+  ex¬ 
emplo  aliorumque  haud  sentiri  queat. 

Interea  sensus  interni  fere  integri  manent ; 
sed  morbo  progrediente,  dum  ejus  impetus  vio¬ 
lentissimi  fiunt,  interdum  per  tempus  suspendi 
videntur  ;  vultus  partesque  extremae  pallidae 
fiunt,  dum  totum  corpus  frigido  sudore  madet. 

Functiones  naturales  plerumque  integrae 
sunt,  nisi  in  stadiis  provectioribus,  quum  alvi 
adstrictio  occurrit,  et  stomachus  fit  irritabilis, 
omne  absorptum  rejiciens. 

i 

Hujus  morbi  saepe  comes  est  ventriculi  in¬ 
flatio,  cujus  expulsio  solatium  praesens  haud  ra- 
ro  praebet. 

Haec  sunt  indicia  maxime  notatu  digna, 


*  Wall.  MecL  Trans,  vol.  iii,  p.  6. 
t  Home’s  Life  of  Hunter. 

quae  inter  morbi  impetum  occurrunt  ;  cujus 
fit  finis,  si  morbus  recens  fuit,  sublata  causa  ex¬ 
citante  ;  sed  si  per  aliquod  menses  perstiterit, 
quamvis  summota  fuerit  causa  excitans,  morbi 
impetus  non  mox  impediatur  ;  et  multo  magis 
frequentes  fiunt,  magisque  acerbi,  et  tam  parvis 
causis  inducuntur,  et  plures  per  diem  sentien¬ 
tur.  Initio  morbi  intervalla  inter  paroxysmos 
longa  sunt,  et  eo  tempore  aeger  sanitate  inte¬ 
gra  fruitur  ;  sed  morbo  provehente  in  deterius 
vergit.  Aegrotus  saepe  etiam  tussi  affligitur, 
comitante  expectoratione  mucosa  seu  purulen¬ 
ta.  Ad  extremum,  paroxysmus  violens  et  for¬ 
tasse  improvisus  eventum  fatalem  accelerat. 


CAUSAE  PRAEDISPONENTES. 

i 

m 

Mares  praecipue  tentantur  ;  ex  centum  ae¬ 
grotis,  de  quibus  Dr  Heberden  mentionem  fe¬ 
cit  *,  tres  solum  foeminae  fuerunt.  Perraro 


*  Heberden  Com.  de  Morb.  Hist.  et  Curatione. 

hoc  morbo  quisquana  ante  annum  quinquagesi¬ 
mum  afficitur.  Hi  quidem  annis  provectiores 
praecipue  huic  morbo  succumbunt.  Conce¬ 
dendum  est  tamen  recordari  exempla  in  quibus 
maturius  occurrit  *.  Magis  quam  alii  huic 
morbo  sunt  obnoxii  pleno  corpore  homines,  ar- 

i 

dentibus  liquoribus  dediti,  qui  vitam  duxerunt 
luxuriosam,  inertem  sedentariamque. 


CAUSAE  EXCITANTES. 

Omnia  cordis  actionem  augentia  morbi  im¬ 
petum  inducunt;  qualia  sunt  varia  genera  exer¬ 
citationum  ;  in  acclivum  seu  adversus  ventum 
ambulatio,  magis  praecipue  post  cibum  plenum. 
Etiam  ex  causis  levioribus  adoritur,  scilicet,  e- 
quitando,  devorando,  tussiendo,  loquendo,  &c. 
Ex  perturbationibus  animi  quoque  saepe  oritur. 
Postquam  hic  morbus  altius  in  coipOiis  habitu 
insederit,  non  solum  ambulantes,  seu.  cciam  cu- 


*  Burns  on  the  Heart,  p.  147. 

bantes  invadit,  et  interdum  accessiones  sine 
causa  valde  obvia  accedunt. 


DE  MORBI  NATURA  ET  RATIONE 
SIGNORUM. 

Horum  notitia  nostra  certe  perexigua  est. 
Dissectio  opinionibus  multorum  lucem  afferre 
parum  valuit ;  et  fortasse  hic,  ut  in  multis  aliis 
morbis,  effectum  non  causam  docuit.  Alii  ad 
spasmum  pertinere  voluerunt ;  dum  aliis  placet 

a  cordis  ej usque  vasorum  vitio  organico  niti. 

■% 

Aliae  bene  multae  sententiae  de  hac  re  prolatae 
sunt ;  sed  hae  duae  maxime  attentionem  sibi 
vindicant.  De  illa  a  Doctore  Hebeeben  pro¬ 
posita  primum  tractabimus. 

Probabilis  non  modo  indiciis,  sed  ex  eo  quod 
post  mortem  observatum  est  analogiaque  reddi¬ 
tur.  Angor  accedit  et  recedit ;  angustia  per 
pectus  oblique  sentitur ;  intermissiones  longae 

fiunt,  per  quas  aegrotus  valetudine  integra 
fruitur  ;  aetheris,  opii  et  aliorum  boni  effectus  ; 
cadavere  inciso  interdum  nullum  vitium  circa 
cor  deprehendere  possumus,  aut  in  valvulis,  aut 
in  arteriis,  venisve  vicinis,  praeter  exigua  ru¬ 
dimenta  ossea  in  aorta  *.  Res  hae  omnes  ejus 
opinioni  certe  favent.  Sed  dictu  difficile  est, 
quae  pars  musculosa  afficitur.  Cor  ipsum  pu¬ 
taremus,  nisi  in  morbi  impetu,  saepe  naturaliter 
prorsus  moveatur.  Cor  pallidum  vacuumque 
sanguine  in  nonnullis  exemplis  inspectione  ca¬ 
daverum  detectum  fuit.  Nonne  mors  ex  con¬ 
tractione  adeo  violenti  cordis  oriri  potuisset,  ut 
in  pristinum  statum  redire  non  posset  ?  Sed 
hanc  explanationem  nequaquam  admittere  vult 
Dr  Pariiy.  64  It  is  scarcely  credible,”  inquit, 
“  that  a  cause  producing  a  deficiency  of  that 
power  which  is  the  source  of  contractility, 
should  occasion  excessive  contraction.  In  fact, 
no  disposition  to  contraction  of  the  heart,  be- 


*  Heberden  Com.  de  Morb.  Hist.  et  Curatione. 
Weden.  Lond.  Med.  and  Phys.  Journ.  vol.  xvi. 

yond  what  is  common  in  the  healthy  state,  is 
perceivable  in  this  disease  Quod  huic  auc¬ 
tori  incredibile  videtur,  tamen  rebus  certissimis 
constat ,  nam  haemorrhagia  violentissima  raro 
mortem  efficit,  nisi  prius  inductis  convulsioni¬ 
bus. 

Sententiam  Dr  Parry  nunc  considerabimus, 
quae,  ut  supra  dictum  est,  a  cordis  structurae 
mutatione  pendet,  sed  maxime  arteriarum  co¬ 
ronariarum,  quas  in  os  converti  invenit,  cujus 
rigiditas  quasi  impedimentum  mechanicum  cor¬ 
dis  contractionem  agere  potest.  Capacitatum 
harum  arteriarum  ita  in  os  versarum  diminutio 
erit  simul  cum  actione  imminuta,  quae  ineptas 
reddent  ad  sat  sanguinis  transmittendum  ad 
cordis  validam  actionem  ;  ita  ut  ex  omni  inso¬ 
lita  exercitatione  vires  ejus  deficient,  oppres- 
sumque  fiet,  onere;  luctabitur,  languidius  atque 
languidius  se  contrahet,  et  demum  velut  in 


*  Parry  de  Syncope  Anginosa. 

asphyxia  fere  quiescens  fiet ;  tum  iterum  se  con¬ 
trahet,  languide  primo  et  intermittens. 

Nonnullis  placuit  heri  oppressionem  anxie¬ 
tatemque  ex  venosi  sanguinis  accumulatione 
circum  cor*.  Nonnulli  etiam  conati  sunt  ex¬ 
plicare  doloris  causam,  putando  eum  oriri  a  ner¬ 
vorum  cordis  pressura  contra  arterias  osseas  t. 
Et  notat  Dominus  Home,  pulsus  cessationem 
in  Domini  Hunter  exemplo,  fortasse  factum 
esse  ex  cordis  nervorum  distentione. 


DIAGNOSIS. 

Non  difficile  est  plerumque  distinguere  inter 
hun  aiiosque  morbos  ;  morbi  tamen  sunt  non¬ 
nulli,  quibuscum  confundatur. 

Ab  aortae  aneurismate  distingui  potest,  a  pal- 


*  Burns  on  the  Heart,  p.  140. 
f  Home's  Life  of  Hunter,  p.  64. 

pitationis  perpetuae  absentia  et  summa  anxie¬ 
tate. 

Ab  asthmate,  absentia  ejus  sibili  strepentisin 
respiratione  dignoscitur,  impetus  tempore,  do¬ 
lorisque  gradu. 

-  i  r".  * 

Hydrothoraci  est  absimilis,  eo,  quod  aegroti 
laborantes  sub  morbo  de  quo  tractabimus  supi¬ 
no  statu  levantur  ;  situs  ille  tamen  in  hydrotho- 
race  indicia  reddit  multo  magis  acerba. 

Oppressio  continua  circa  cor  onusque  in  hy¬ 
drope  pericardii  duos  morbos  satis  distinguunt. 
Sed  praecipue  advertendo  ad  indiciorum  histo¬ 
riam  ad  morbique  causas  remotas,  valemus  eum 
dignoscere.  Opinatum  est  a  Doctore  Parry  # 
indicium  pathognomonicum  maxime  insigne  es¬ 
se  anxietatem  peculiarem  per  morbi  impetum, 
mortem  instantem  quasi  minitantem. 


*  Parry  de  Syncope  Anginosa. 

PROGNOSIS. 

Hic  morbus  raro  sanabilis  est ;  sed  si  aeger 
sit  juvenis,  morbi  impetus  raro  occurrant,  et 
causas  potentes  excitantes  requirant,  symptoma 
mitigare  speremus.  Sed  si  sit  annis  provectio¬ 
ribus,  et  paroxysmus  per  exercitationem  levis¬ 
simam  vehementer  incitatur,  parum  proficitur, 
et  viribus  miseri  exhaustis  suis  malis  succum¬ 
bit.  Ubi  adest  obesitas  generalis,  simul  cum 
vitae  habitu  sedentario,  spem  indulgere  liceat, 
obesitatis  accumulationem  circa  cor  causam 
esse  ;  tunc  fieri  potest  ut  morbus  idoneo  regi¬ 
mini  cedat.  Interdum  cum  hydrothorace  hic 
morbus  confunditur,  quae  non  adeo  fatalis  est. 

SECTIO  CADAVERIS. 

Thorace  patefacto,  pericardium  multa  pin¬ 
guedine  saepe  onustum  ;  in  plurimis  exemplis 
cor  ampliatum,  molle  et  facile  lacerandum,  in- 
terdumque  pallidius  quam  statu  naturali  repe¬ 
ntur.  Cordis  valvulae,  praecipue  valvula  mitra¬ 
lis  et  aortae  valvulae,  etiamque  arteriae  corona¬ 
riae,  frequentissime  osseae  seu  cartilaginosae  se- 
se  ostendunt ;  et  superficies  cordis  maculis  osseis 
tegitur.  Aliquando  vasa  pulmonis  turgida  san¬ 
guine,  et  quantitas  liquoris  serosi  major  solito  in 
cavitate  thoracis  visa  fuerunt.  Sanguis  in  va¬ 
sis  non  coagulatus  observatus  fuit,  sed  in  flui¬ 
dum  tenacem  flori  lactis  similem  converti.  Sed 
non  obliviscendum  est,  exempla  hominum  me¬ 
moriae  prodita  fuisse,  in  quibus,  etsi  arteriae 
coronariae  in  os  mutatae  fuerunt,  nulla  hujus 
morbi  indicia  perstante  vita  unquam  in  con¬ 
spectum  prodebat ;  et  e  contrario,  alia  esse  ubi 

omnia  anginae  pectoris  signa  aderant,  sed  cor¬ 
pore  inspecto  nulla  laesio  morbosa  detegi  po¬ 
tuit  *. 


METHODUS  MEDENDI. 

Ad  morbi  impetum  mitigandum,  medici  va¬ 
ria  consilia  de  ejus  natura  pro  varia  sententia 
inierunt  ;  sed  priusquam  hanc  dissertationis 
partem  attingamus,  de  prophylactici  pauca  di¬ 
cenda  sunt,  quam  maxime  necessaria  ducimus  ; 
morbo  enim  inveterato,  laborantibus  vix  ulla 
spes  affulget. 

Primo ,  Omnes  causas  praedisponentes  seu 
excitantes  praecavere  necessarium  est ;  et  ex 
eo  quod  de  his  singulis  dictum  est,  plane  appa¬ 
ret,  omnem  speciem  intemperantiae  et  animi 
perturbationes  esse  evitandas  ;  dum  per  totum 


*  Jurine,  p.  91. 

morbi  decursam  diaeta  tenui  et  concoctu  facili 
uti  debent.  Si  aegrotus  plethoricus  sit,  uten¬ 
dum  est  diaeta  ex  magna  parte  vegetabili,  et 
maxime  iis  quae  nullam  ventriculi  inflationem 
gignant.  Omnibus  meracioribus  liquoribus  ab¬ 
stinendum  est.  Aqua  cum  vini  parva  quanti¬ 
tate  commista  fortasse  maxime  idonea  est ;  sed 
huic  minime  indulgendum  est,  nam  omnis  gene¬ 
ris  repletio  ad  morbi  impetum  pertinet.  Ges¬ 
tatio  lenis  bene  convenit,  qua  vires  corporis  re¬ 
ficiantur,  et  simul  plethora  minuatur.  Equi¬ 
tatione,  quae  minimum  nisum  musculorum  pos¬ 
tulat,  caute  utendum  est. 

Secundo .  Ad  impetus  morbi  reditum  pro¬ 
hibendum,  missio  sanguinis,  fonticuli,  et  ca- 
thartica  saepe  tentanda  sunt.  Si  plethoricus  sit 
aegrotus,  venaesectio  rite  administrata,  certe 
ad  id  removendum  maxime  valet.  Fonticulo¬ 
rum  usum  vehementissime  commendarunt  Doc- 
tores  Smith  et  Macbride  *,  quibus  plenitudini 


*  Vide  Medical  Obser.  and  Inq.  vol.  vi.' 

corporis  obviam  itur  ;  et  ubi  periculum  est  ex 
aliis  evacuationibus,  ad  ea  confugere  liceat. 
Summi  est  momenti  alvum  potius  laxam  te¬ 
nere  ;  nam  in  multis  exemplis  e  torpore  intesti¬ 
norum  morbi  impetus  originem  ducunt.  Ven¬ 
triculi  inflatio  relevavi  potest  aethere  alkali  vola¬ 
tili,  vel  camphora. 

Ad  morbi  impetum  removendum  maximum 
auxilium  nactus  est  Dr  Heberden  ex  cardiacis 
sed  magis  praecipue  ex  opio  hora  somni  sump¬ 
to,  quo  saepe  morbi  impetum  cohibere  valuit. 
Addit  se  nunquam  ullos  bonos  effectus  ex  san¬ 
guinis  detractione  vel  aliis  evacuationibus  ex¬ 
pertum  esse,  et  hac  via  medendi  plerumque 
medici  usi  sunt,  donec  Dr  Parry  aliam  in  suo 
opere  vulgavit,  et  nunc  stimulorum  usus  mag¬ 
nopere  improbari  videtur. 

Et  Dr  Parry  et  Dominus  Burns  exempla 
exhibent  in  quibus  effectus  eorum  maxime  per¬ 
niciosi  fuerunt  ;  et  notat  ille  stimulos  sumi 
posse  solummodo  ad  inflationem  ventriculi  de- 

pellendam,  aut  saltem  eorum  usus  differri  opor¬ 
tere,  usque  dum  aliis  rebus  spem  fallentibus, 
pulsus  non  omnino  aut  vix  sentitur.  Et  Domi¬ 
nus  Burns  monet  etiam,  Doctorem  Parry  ni¬ 
mis  stimulantibus  tribuere,  et  eorum  usum  con¬ 
cedere,  eo  tempore  quo,  si  quos  effectus  maxi¬ 
me  perniciosos  edere  debent ;  et  notat  validissi¬ 
mum  stimulum,  quo  uti  debemus,  esse  scintillas 
electricas  per  pectus  transmissas,  et  membro¬ 
rum  fricationem  laneis  calidis,  vel  aliis  medica¬ 
mentis  stimulantibus.  Horum  uterque  nos  hor¬ 
tatur,  aegrum  in  statum  supinum  per  morbi 
impetum  collocare  ;  et  si  adsit  anxietatis  aut 
oppressionis  multum,  sanguinis  uncias  per  pau¬ 
cas  detrahere,  etiamsi  pulsus  maxima  debilitas 
sit,  et  cutis  frigiditas  ;  nam  haec  'signa  sanguinis 
emissiones  non  contraindicant,  sed  plane  effec¬ 
tus  sunt  cordis  sanguine  nimis  onusti  ;  et  si  sus¬ 
picamur  faecum  in  intestinis  aliquam  accumula¬ 
tionem  idoneum  erit  purgationem  celerem  aut 
promptum  administrari.  Dr  Percival  valde 
emeticorum  usum  commendavit,  sed  dubium  est 
an  prosint. 

